बुद्धिमान लोग कहते हैं कि ऐसे लोगों को समझाने-बुझाने से कोई फायदा नहीं होता क्योंकि यदि उनमें समझ ही होती तो ऐसा करते ही क्यों? ऐसे लोगों के पाप कर्म का घड़ा जब भरता है और उसके संकेत जब वह अदृश्य शक्ति, जिसे ईश्‍वर कहा जाता है, कष्टों के रूप में देती है, तब वे मंदिरों, मस्जिदों और चर्चों में माथा टेकते फिरते हैं। ऐसे लोग नौकरी के लिए, संतान के लिए, पदोन्नति के लिए, बुढ़ापा सुरक्षित रहे इसके लिए दर-दर की ठोकरें खाते हैं। प्रभु को दया आती है तो कभी कभी ऐसे लोगों पर भी कृपा कर देता है परन्तु कष्ट दूर होने के बाद वे यह बात फिर भूल जाते हैं और फिर से शैतानियों का सफर शुरू कर देते हैं।